شەفەق نیوز- دو برای لفانەی ئیلامی لەوح
زێڕین و ملوەن بلوورین و تەندیس تایبەتی وەرگرتن.
ئی دو هونەرمەند ئیلامییە ک وەیەکا دەرهێنەری
فیلم (چوارقوڕنەێ سۆر/ مستطیل قرمز) ده ملێیان بی، دە دومابەش دوانزەهمین جەژنوارەێ
فیلمەێل وەرزشی خەڵاتی کریان.
دە ئی مەراسمە ک دە تێهران ئەونریا، وەزیر
وەرزێشت ئێران ئوو بڕێ لە بەرپرسەێل و دەس‌دەناوەێل وەرزێشتی و هونەری لە بیس وڵات
دنیا بەشداری کردن.
ئی فیلمه وەر ژە یەیش دە جەژنوارەێ فیلم وەرزشی میلان خەڵاتی کریاگە.
سازەندە‌ێ ئی فیلمە سەیدعەلی‌ڕزا سەجادپوور
بییە.
ئی فیلمە دەبارەێ شەل و کوت کردن و
کوشت و بڕ کریان بڕێ ژن و زاڕوو و تووپانکار ئیلامی وە  بومباران هەواپەیما عراقییەێلە سازریاگە ک سی و
چوار ساڵ پێش دە شار چەوار ئەرکوازی دە ئوستان ئیلام کەفت.
خاسە بزانن ک ئی بار و دەوخە، دە ناوبەێن
ناوەێ هەفت مانگانێ ک هەر ساڵ و دە دریژاێ هەشت ساڵ جەنگ ئێران و عراق دکەفت ئوو وە
نام (شەڕ شاران) نامگیرەو بی، ئوو فێشتر عراق و کەم‌تاکوتێ ئێرانیش وە مووشەک و
بومباران شارەێلەێ یەکترەکی دکوتان، کەفت.
